95/554/EY: Komission päätös, tehty 12 päivänä joulukuuta 1995, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivien 66/404/ETY ja 71/161/ETY vaatimuksia



Virallinen lehti nro L 314 , 28/12/1995 s. 0077 - 0082



KOMISSION PÄÄTÖS, tehty 12 päivänä joulukuuta 1995, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivien 66/404/ETY ja 71/161/ETY vaatimuksia (95/554/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon metsänviljelyaineiston pitämisestä kaupan 14 päivänä kesäkuuta 1966 annetun neuvoston direktiivin 66/404/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan, ottaa huomioon yhteisössä kaupan pidettävän metsänviljelyaineiston ulkoista laatua koskevista vaatimuksista 30 päivänä maaliskuuta 1971 annetun neuvoston direktiivin 71/161/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan, ottaa huomioon tiettyjen jäsenvaltioiden esittämät pyynnöt, sekä katsoo, että kaikissa jäsenvaltioissa liitteissä tarkoitettujen lajikkeiden viljelyaineiston tuotanto on tällä hetkellä vajauksellista ja tästä syystä ei ole mahdollista hankkia direktiivien 66/404/ETY ja 71/161/ETY vaatimusten mukaista viljelyaineistoa, myöskään kolmannet maat eivät kykene toimittamaan riittävässä määrin kyseisten lajikkeiden viljelyaineistoa, jolla olisi samat takeet kuin yhteisössä tuotetulla viljelyaineistolla ja joka vastaisi edellä mainittujen direktiivien säännöksiä, tämän vuoksi olisi annettava jäsenvaltioille lupa hyväksyä rajoitetuksi ajanjaksoksi kyseisten lajikkeiden lievennetyt vaatimukset täyttävän viljelyaineiston pitäminen kaupan direktiivin 66/404/ETY tai direktiivin 71/161/ETY vaatimukset täyttävän viljelyaineiston puutteen korjaamiseksi, geneettisistä syistä viljelyaineisto on korjattava kyseisten lajikkeiden alkuperäalueelta, ja tämän aineiston tunnistettavuuden varmistamiseksi on tarpeen esittää parhaat mahdolliset takeet, lisäksi viljelyaineistoa voidaan pitää kaupan ainoastaan, jos sen mukana on asiakirja, jossa on tietyt tiedot kyseisestä viljelyaineistosta, kullekin jäsenvaltiolle olisi lisäksi annettava lupa hyväksyä alueellaan sellaisten siementen ja nuorten taimien pitäminen kaupan, jotka täyttävät direktiivin 66/404/ETY mukaiset lievennetyt lähtöisyysvaatimukset tai sellaisten siementen, jotka täyttävät direktiivin 71/161/ETY mukaiset lievennetyt erityispuhtausvaatimukset, jos tällaisen aineiston pitämiselle kaupan on annettu lupa muissa jäsenvaltioissa tämän päätöksen mukaisesti, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltiot saavat hyväksyä alueellaan sellaisten siementen, jotka eivät täytä direktiivin 66/404/ETY lähtöisyysvaatimuksia, pitämisen kaupan liitteen I mukaisesti sillä edellytyksellä, että esitetään 2 artiklassa määrätty todiste siementen lähtöisyyspaikasta ja korkeudesta, jossa ne on korjattu. 2. Jäsenvaltiot saavat hyväksyä alueellaan edellä tarkoitetuista siemistä yhteisössä tuotettujen nuorten taimien pitämisen kaupan. 2 artikla 1. Edellä 1 artiklan 1 kohdassa ja 4 artiklassa tarkoitettua todistetta pidetään esitettynä, jos viljelyaineisto kuuluu Taloudellisen yhteistyön ja kehityksen järjestön (OECD) kansainväliseen kauppaan tarkoitetun metsänviljelyaineiston valvontaa koskevan järjestelmän luokkaan "tunnistettu viljelyaineisto" tai tämän järjestelmän muuhun luokkaan. 2. Jos 1 kohdassa tarkoitettua OECD-järjestelmää ei sovelleta viljelyaineiston lähtöisyyspaikassa, hyväksytään muut viralliset todistusasiakirjat. 3. Jos virallisia todistusasiakirjoja ei voida esittää, jäsenvaltiot voivat hyväksyä muut epäviralliset todistusasiakirjat. 3 artikla Liitteen II mukaisesti jäsenvaltiot saavat hyväksyä alueellaan sellaisten siementen pitämisen kaupan, jotka eivät täytä direktiivin 71/161/ETY liitteen I erityispuhtausvaatimuksia edellyttäen, että direktiivin 66/404/ETY 9 artiklassa tarkoitettu asiakirja sisältää seuraavat sanat: "Siemenet eivät täytä erityispuhtausvaatimuksia". 4 artikla Liitteen III mukaisesti jäsenvaltiot saavat hyväksyä alueellaan sellaisen viljelyaineiston pitämisen kaupan, joka ei täytä direktiivin 66/404/ETY lähtöisyysvaatimuksia eikä direktiivin 71/161/ETY liitteen I erityispuhtausvaatimuksia edellyttäen, että - esitetään 2 artiklassa määrätty todiste siementen lähtöisyyspaikasta ja korkeudesta, jossa ne on korjattu, ja - direktiivin 66/404/ETY 9 artiklassa tarkoitettu asiakirja sisältää sanat: "Siemenet eivät täytä erityispuhtausvaatimuksia". 5 artikla Muut jäsenvaltiot kuin hakemuksen tehneet jäsenvaltiot saavat niin ikään hyväksyä alueellaan sellaisten siementen ja nuorten taimien pitämisen kaupan, joiden pitämiseen kaupan on annettu lupa tämän päätöksen mukaisesti liitteiden I, II ja III edellytysten mukaan ja hakemuksen tehneiden jäsenvaltioiden esittämiin tarkoituksiin. 6 artikla Edellä 1 artiklan 1 kohdassa, 3 ja 4 artiklassa määrätyt luvat päättyvät 30 päivänä marraskuuta 1996 siltä osin kuin ne koskevat metsänviljelyaineiston ensimmäistä yhteisössä tapahtuvaa kaupan pitämistä. Myöhempää yhteisössä tapahtuvaa kaupan pitämistä koskevat luvat päättyvät 31 päivänä joulukuuta 1998. 7 artikla Edellä 6 artiklassa tarkoitetun metsänviljelyaineiston ensimmäisen yhteisössä kaupan pitämisen osalta jäsenvaltioiden on annettava välittömästi komissiolle ja muille jäsenvaltioille tiedoksi lievennetyt vaatimukset täyttävän aineiston määrät, jotka on hyväksytty kaupan pidettäviksi niiden alueella tämän päätöksen mukaisesti. 8 artikla Tämä päätös on osoitettu kaikille jäsenvaltioille. Tehty Brysselissä 12 päivänä joulukuuta 1995. Komission puolesta Franz FISCHLER Komission jäsen MERKKIEN SELITYKSET 1. Jäsenvaltiot >TAULUKON PAIKKA> 2. Lähtömaat tai -alueet >TAULUKON PAIKKA> 3. Muut lyhenteet >TAULUKON PAIKKA> (1) EYVL N:o 125, 11.7.1966, s. 2326/66 (2) EYVL N:o L 87, 17.4.1971, s. 14 ANEXO I - BILAG I - ANHANG I - ÐÁÑÁÑÔÇÌÁ É - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I >TAULUKON PAIKKA> >TAULUKON PAIKKA> >TAULUKON PAIKKA> ANEXO II - BILAG II - ANHANG II - ÐÁÑÁÑÔÇÌÁ ÉÉ - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II >TAULUKON PAIKKA> ANEXO III - BILAG III - ANHANG III - ÐÁÑÁÑÔÇÌÁ ÉÉÉ - ANNEX III - ANNEXE III - ALLEGATO III - BIJLAGE III - ANEXO III - LIITE III - BILAGA III >TAULUKON PAIKKA>